Paplovinio ežero tiltas

Paplovinio ežero tiltas – tiltas Ignalinos mieste, kertantis Paplovinio ežerą jo rytinėje dalyje, už 0,6 km į vakarus nuo Geležinkelio gatvės (kelio ), Atgimimo gatvės tęsinyje. Ežeras 11,6 ha ploto, vidutinio 7,78 m gylio, besiribojantis su šiaurine miesto dalimi. Tiltu sujungtos pakrantės – viena mėgstamiausių miestiečių ir svečių lankomų vietų Ignalinoje.Lankytinos vietos. Tiltas per Paplovinio ežerą ignalina.info 

Pėsčiųjų tiltas miesto pusėje įrengtas prie aukštėjančio kranto. Pakrantėje stovi Ignalinos legendą įprasminanti skulptūra Ignui ir Linai. Už 150 m nuo kranto prie tilto pritvirtinta pontoninė aikštelė susibūrimams. Ežere vasaromis trykšta fontanas. Tiltas veda į priešingoje pakrantėje ir miške įrengtą poilsio zoną.  Statinys pritaikytas neįgaliųjų judėjimui: miesto pusėje šalia laiptelių įrengti pandusai.

Tiltas jungia krantus tiesia trajektorija, pakylėtas virš vandens. Ant jo nutiestas medinis skersinių lentų takas, kraštus riboja metalinės tvorelės. Išilginių metalinių sijų perdanga atremta į apvalaus skerspjūvio metalinių polių poras. Statinio ilgis apie 116 m.Paplovinio ežero tiltas maps.lt

Pastaraisiais metais tiltas atnaujintas.16. Paplovinio ežero tilto atnaujinimas ignalina.lt

 Šaltiniai 

 Nuorodos 

 Tiltas per Paplovinio ežerą trip.lt (nuotraukos)
 Ignalina – top 5 lankytinos vietos welovelithuania.com

Kategorija:Ignalina
Kategorija:Lietuvos pėsčiųjų tiltai
Kategorija:Lietuvos sijiniai tiltai
Kategorija:Ignalinos rajono tiltai